ຮົງກົງ ສະຫຼອງ ວັນຊາດ ໃນຂະນະທີ່ ພວກປະທ້ວງ ບໍ່ຟັງຄຳສັ່ງ ໃຫ້ແຍກຍ້າຍ 
ຮົງກົງ ສະຫລອງວັນຊາດ ​ຄົບຮອບ 65 ປີ​ ຂອງ​ການ​ສ້າງ​ຕັ້ງ​ ພັກ​ຄອມ​ມິ​ວນິສຈີນ ໃນຂະນະທີ່ ພວກປະທ້ວງ ທ້າທາຍຕໍ່ຄຳສັ່ງ ໃຫ້ຢຸດເຊົາປະທ້ວງ.
ພວກປະທ້ວງເພື່ອປະຊາທິປະໄຕ ໃນຮົງກົງ ໄດ້ທຳການລົບ ກວນຕໍ່ຫົວໜ້າບໍ ລິຫານເຂດດັ່ງກ່າວ ໃນວັນພຸດມື້ນີ້ ໃນລະ ຫວ່າງພິທີ ທີ່ເປັນຂີດໝາຍວັນຄົບ ຮອບ 65 ປີ ຂອງການສ້າງ ຕັ້ງພັກຄອມມິວນິສຈີນ ຢູ່ໃນພິທີຊັກທຸງຊາດ ທີ່ຈະຕຸລັດ Bauhinia ພວກນັກເຄື່ອນ ໄຫວຈຳນວນນຶ່ງ ໄດ້ພາກັນຮ້ອງຂຶ້ນໃນລະຫວ່າງການເສບ ເພງຊາດຈີນ ຈຳນວນນຶ່ງພາກັນປິ່ນ ຫລັງໃສ່ພິທີຊັກທຸງຊາດ ອີກຈຳນວນນຶ່ງຮ້ອງໃສ່ຫົວໜ້າບໍລິຫານທ່ານ Leung Chung-ying ໃຫ້ລາອອກຈາກຕຳແໜ່ງ ພິທີດັ່ງກ່າວ ຊຶ່ງເປັນຂີດໝາຍວັນຊາດຈີນນັ້ນ ມີຂື້ນໃນຂະນະທີ່ພວກປະທ້ວງ ຫລາຍສິບ ພັນຄົນ ຍັງສືບຕໍ່ຢຶດເອົາສາມຈຸດສຳຄັນຂອງຮົງກົງ ທີ່ເປັນເຂດເຄິ່ງປົກຄອງຕົນເອງ ໃນ ຄວາມພະຍາຍາມເພື່ອຊຸກຍູ້ໃຫ້ປັກກິ່ງ ທຳການປະຕິຮູບ ໃຫ້ມີປະຊາທິປະໄຕ ບໍ່ມີລາຍງານກ່ຽວກັບຄວາມຮຸນແຮງໃດໆນັບຕັ້ງແຕ່ວັນອາທິດມາ ເວລາຕຳຫຼວດໄດ້ໃຊ້ ແກັສນໍ້າຕາ ຍິງເຂົ້າໃສ່ພວກປະທ້ວງ ແລະສີດສະເປໝາກເຜັດໃນຄວາມພະຍາຍາມທີ່ບໍ່ ປະສົບຜົນສຳເລັດເພື່ອຂັບໄລ່ຝູງຊົນໃຫ້ແຕກພ່າຍໜີໄປນັ້ນ ພວກປະທ້ວງ ພາກັນຮຽກຮ້ອງໃຫ້ປັກກິ່ງ ຍົກເລີກແຜນການເລືອກຕັ້ງປີ 2017 ທີ່ຈະອະ ນຸຍາດໃຫ້ປະຊາຊົນໄປປ່ອນບັດ ແຕ່ຈະແຕ່ງຕັ້ງຄະນະກຳມະການເພື່ອ ຄັດເລືອກເອົາຜູ້ສະໝັກ ຢູ່ໃນຄຳປາໄສນັ້ນ ຫົວໜ້າບໍລິຫານຮົງກົງ ທ່ານ Leung ກ່າວວ່າ ແຜນການຂອງປັກກິ່ງ ຈະດີກວ່າວິທີການໃນປັດຈຸບັນນີ້ ທີ່ໃຫ້ຄະນະກຳມະການເລືອກຕັ້ງ ເລືອກເອົາຜູ້ນຳສູງ ສຸດຂອງຮົງກົງ ທ່ານ Leung ກ່າວວ່າ “ແນ່ນອນມັນດີກວ່າ ທີ່ມີການປ່ອນບັດກ່ອນທີ່ບໍ່ມີ ແນ່ ນອນມັນ ດີກວ່າ ທີ່ມີຫົວໜ້າບໍລິຫານຖືກເລືອກເອົາຈາກຜູ້ມີສິດປ່ອນບັດຫ້າລ້ານ ຄົນກວ່າ 1,200 ຄົນ ແລະແນ່ນອນມັນດີກວ່າ ທີ່ທ່ານໄປໃຊ້ສິດໃຊ້ສຽງ ຢູ່ໜ່ວຍປ່ອນບັດ ແທນທີ່ຈະຢູ່ ເຮືອນແລະເບິ່ງໂທລະພາບສະມາຊິກຄະນະກຳມະ ການເລືອກຕັ້ງ 1,200 ພາກັນປ່ອນ ບັດ ”